Document ID: 32013D0656

SKLEP POLITIČNEGA IN VARNOSTNEGA ODBORA EUCAP SAHEL NIGER/2/2013
z dne 12. novembra 2013
o imenovanju vodje misije SVOP Evropske unije v Nigru (EUCAP Sahel Niger)
(2013/656/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 38 Pogodbe,
ob upoštevanju Sklepa Sveta 2012/392/SZVP z dne 16. julija 2012 o misiji SVOP Evropske unije v Nigru (EUCAP Sahel Niger) (1) in zlasti člena 9(1) Sklepa,
ob upoštevanju naslednjega:
(1)
Politični in varnostni odbor je na podlagi člena 9(1) Sklepa 2012/392/SZVP pooblaščen, da v skladu s členom 38 Pogodbe sprejema ustrezne odločitve v zvezi z izvajanjem političnega nadzora in strateškega vodenja misije SVOP Evropske unije v Nigru (EUCAP Sahel Niger), med drugim zlasti odločitev o imenovanju vodje misije.
(2)
Visoka predstavnica Unije za zunanje zadeve in varnostno politiko je predlagala, da se Filip DE CEUNINCK začasno imenuje za vodjo misije EUCAP Sahel Niger za obdobje od 1. novembra do 31. decembra 2013 -
SPREJEL NASLEDNJI SKLEP:
Člen 1
Filip DE CEUNINCK se začasno imenuje za vodjo misije SVOP Evropske unije v Nigru (EUCAP Sahel Niger) za obdobje od 1. novembra do 31. decembra 2013.
Člen 2
Ta sklep začne veljati na dan sprejetja.
Uporablja se od 1. novembra 2013.
V Bruslju, 12. novembra 2013

Labels: 18
15